మహాలక్ష్మీశ్వరర్ ఆలయం (తమిళనాడు)

**తిరునిన్రియూర్ మహాలక్ష్మీశ్వర ఆలయం** కావేరీ నదీ తీరంలోని పాడల్ పెత్రా స్థలాలో 19వ శైవ క్షేత్రంగా ప్రసిద్ధి చెందింది. ఇది భారతదేశంలోని తమిళనాడు మైలాదుత్తురై జిల్లా తిరునింద్రియూర్ గ్రామంలో ఉన్న ఒక హిందూ దేవాలయం. ఇది సిర్కాళి వెళ్లే మార్గంలో మైలాదుత్తురై నుండి 7 కిలోమీటర్ల దూరంలో ఉంది. ఈ ఆలయం గురించి సంబందర్, అప్పర్ (నావుక్కరసర్), సుందరర్ తమ తేవారం కీర్తనల్లో స్తుతించారు. సంబందర్ ఈ స్థలంపై ఒక *పతిగం*ను పాడగా, నావుక్కరసర్ ఒక *పతిగం*ను పాడారు. సుందరర్ ఈ క్షేత్రంపై రెండు *పతిగాలు* పాడినట్లు సంప్రదాయం. ఈ విధంగా మొత్తం నాలుగు *పతిగాలు* ఈ తలంపై ఉన్నాయి. ఈ ఆలయంలోని ప్రధాన దేవుడు స్వయంభూ మూర్తిగా అవతరించిన శివుడుగా పూజింపబడతారు. ఇక్కడి శివలింగం ప్రత్యేకత ఏమనగా, లింగం పైభాగంలో ఒక గుండ్రని ఖాళీ భాగం ఉండటం.

## స్థల పురాణం, ఆలయ విశేషాలు
విష్ణువు భార్య అయిన మహాలక్ష్మి ఈ ఆలయంలో శివపెరుమాళ్ని ఆరాధించినట్లు పురాణ కథనం. అందువల్ల ఇక్కడి ప్రధాన దేవుడు **మహాలక్ష్మీశ్వరర్** లేదా **లక్ష్మీపురీశ్వరర్** అని పిలవబడతారు. మహాలక్ష్మి ఈ ప్రాంతంలో కొంతకాలం నివసించినట్లు విశ్వాసం. లక్ష్మికి మరో పేరు "తిరు" లేదా "శ్రీ" కావడంతో ఈ ప్రాంతం **తిరునిన్రియూర్** (లక్ష్మి నిలిచిన ఊరు) అనే పేరును పొందింది.

ఈ స్థల నామానికి మరొక కథ కూడా ఉంది. **త్రిభువన చక్రవర్తి శ్రీ రాజరాజ దేవర్** అనే చోళ రాజు రోజూ చిదంబరంకు వెళ్లి శివుని దర్శించేవాడు. ఒకసారి ఈ ఊరు గుండా వెళ్తున్నప్పుడు రాజభవనంలోని దీపాలు అన్నీ ఆరిపోయి, ఆ ప్రదేశాన్ని దాటిన తరువాత మళ్లీ వెలిగినట్లు ఆయన గమనించాడు. ఈ సంఘటన ప్రతి సారి పునరావృతమైంది. విచారణ చేయగా ఒక గొల్లవాడు, ఒక ఆవు రోజూ ఒక నిర్దిష్ట స్థలంలో, ఒక నిర్దిష్ట సమయంలో పాలను పోస్తుందని తెలిపాడు. ఆ సమయం దీపాలు ఆరిపోయిన సమయంతో సరిపోతున్నదని రాజు గ్రహించాడు. రాజు ఆ స్థలాన్ని గొడ్డలితో త్రవ్వగా రక్తం కారడం ప్రారంభమైంది. అక్కడ శివలింగం కనిపించింది. దాని పైభాగంలో గాయం ఉన్నట్లు చెప్పబడుతోంది (ఇది ఇప్పటికీ దర్శనమిస్తుందని విశ్వాసం). ఈ తప్పిదానికి పశ్చాత్తాపంతో రాజు ఇక్కడ ఒక ఆలయాన్ని నిర్మించి శివునికి క్షమాపణ కోరాడు. దీపపు వత్తి (తమిళంలో *తిరి*) ఆగిపోయినందున (*నిందిర*) ఈ ఊరుకు ఈ పేరు వచ్చిందని చెబుతారు. ఈ స్థలానికి సంస్కృతంలో **వర్తి నిర్వాపణపురం** అనే పేరు కూడా ఉంది అనుష నక్షత్రంలో జన్మించినవారు ఈ ఆలయంలో పూజ చేయడం అత్యంత పవిత్రమని భావిస్తారు. భక్తులు ఇక్కడ శివునికి **దానిమ్మ గింజలు** నైవేద్యంగా సమర్పించడం విశేషం. 

పురాణ కథనం ప్రకారం, జమదగ్ని మహర్షి ఆదేశంతో పరశురాముడు తన తల్లి రేణుకను శిరోఛేదం చేశాడు. తరువాత పశ్చాత్తాపంతో శివుని ప్రార్థించాడు. జమదగ్ని కూడా తన తొందరపాటు నిర్ణయాన్ని గ్రహించి ఇక్కడ శివుని ఆరాధించాడు. భగవాన్ తండ్రి–కుమారులిద్దరినీ క్షమించాడు. ఇక్కడ శివుడు **జమదగ్నీశ్వరర్**గా కూడా పూజింపబడతారు. పరశురాముడు ప్రతిష్ఠించిన మరొక శివలింగం కూడా ఈ ఆలయంలో ఉంది.

## ప్రాముఖ్యత
ఈ ఆలయం 1000-2000 సంవత్సరాల పురాతనమైనది. ఇది శివుడికి అంకితం చేయబడింది. ఈ ఆలయంపై శ్లోకాలను నాయనార్లు సంబందర్, అప్పర్, సుందరార్ రచించారు. విష్ణుమూర్తి భార్య అయిన లక్ష్మిదేవిని ఈ ఆలయంలో విష్ణువు పూజించినట్లు నమ్ముతారు, అందువల్ల ప్రధాన దేవతను మహాలక్ష్మీశ్వరర్ అని కొలుస్తారు.

## పురాణం
పురాణాల ప్రకారం, ఒక చోళ రాజు ఈ ప్రదేశం గుండా ప్రయాణిస్తున్నప్పుడు ఒక మంట కనిపిస్తుంది. స్థానిక గొర్రెల కాపరిని అడిగినప్పుడు, ఆ ప్రదేశంలో ఒక పవిత్ర శివలింగం ఖననం చేయబడిందని రాజు తెలుసుకున్నాడు. రాజు శివలింగాన్ని కనుగొని శివుడికి ఒక ఆలయాన్ని నిర్మించాడు. శివుడు పరశురాముడుగా దర్శనం ఇచ్చే ప్రదేశం కూడా తిరునింద్రియూర్ అని భక్తుల నమ్మకం.

## మూలాలు
వర్గం:తమిళనాడు దేవాలయాలు
వర్గం:నక్షత్ర దేవాలయాలు
వర్గం:ద్రావిడ శిల్పకళ
వర్గం:పాడల్ పేట్ర క్షేత్రాలు
వర్గం:మైలాడుతురై జిల్లాలోని హిందూ ఆలయాలు
వర్గం:మైలాడుతురై జిల్లాలోని శివ ఆలయాలు